Title: EELNÕU
Author: Maire
Last saved by: Ahto Järvela
Company: Kohila Vallavalitsus

KOHILA VALLAVALITSUS
KORRALDUS

Kohila
25. jaanuar 2005 nr 23

Detailplaneeringu algatamine ja lähteseisukohtade 
kinnitamine

Võttes aluseks planeerimisseaduse (RT I 2002, 99, 579; 2004, 22, 148; 38, 258) § 9, halduskohtumenetluse seadustiku (RT I 1999, 31, 425; 96, 846; 2000, 51, 321; 2001, 53, 313; 58, 355; 2002, 29, 174; 50, 313; 53, 336; 62, 376; 2003, 13, 67; 23, 140; 2004, 46, 329; 56, 403) § 9 lõike 1 ja § 9^1 lõike 1, Kohila Vallavolikogu 26. veebruari 2004.a määrusega nr 47 kinnitatud Kohila valla ehitusmääruse § 22 ja § 252 punkti 3.

KOHILA VALLAVALITSUS
Annab  K O R R A L D U S E:

1.	Algatada Kohila alevis Tööstuse tn 19 kinnistu detailplaneeringu  koostamine.
Planeeringuala suurus on 62489 m². Planeeringu eesmärk on maa sihtotstarbe muutmine, kruntideks jagamine ja ehitusõiguse määramine.  Planeeringu algatamist taotleb Revis Kapitali OÜ.
2.	Kinnitada Tööstuse tn 19 kinnistu detailplaneeringu lähteseisukohad nr. 001/05 (Lisa 1).
3.	Korraldus teha arhitektil teatavaks taotluse esitanud isikule.
4.	Käesolevat korraldust on võimalik vaidlustada 30 päeva jooksul korralduse teatavakstegemisest, esitades vaide Kohila Vallavalitsusele haldusmenetluse seaduses sätestatud korras või kaebuse Tallinna Halduskohtusse

Andrus Saare
Vallavanem									Ahto Järvela
										Vallasekretär

				 

SELETUSKIRI
korralduse " Detailplaneeringu algatamine " eelnõu juurde

Kohila alev TÖÖSTUSE TN 19.
Eelnõu koostas vallaarhitekt Rein Ailt.

Detailplaneering algatatakse Revis Kapitali OÜ taotluse põhjal uute tootmiskinnistute moodustamiseks 62489 m² suurusel kinnistu olemasolevate tootmisüksuste ja Keila õe vahelisel alal.
Maa-alal on tehisreljeef mõningase kaldega jõe poole, seal on villhalli jäänused, biotiigid ja tehislik jäätmaa.
Maa-alaga külgnevad idast OÜ Perfopaber territoorium, põhjast RLE mobiilimasti kinnistu ja looduslik uhteorg, läänest Keila jõgui ja lõunastSmead Eesti AS kinnistu.  
Maa-ala sihtotstarve Kohila alevi üldplaneeringu järgi on sihtotstarbeta planeerimata ala.
Kinnistu sihtotstarve on tootmishoonete maa.
Planeeringuga kavandatakse segasihtotstarbega (90% tootmine ja 10% ärimaa) kinnsitu suurustega vahemikus 7000-11000 m²
Planeeringuga määratakse kinistute ehitusõigused, juurdepääsud (transpordikinnistud) ja tehnovarustuse lahendus.
Prognoositav juurdepääs planeeritakse läbi OÜ Perfopaber kinnistu ja vallale kuuluva Tuhamäe kinnistu Vetuka tee poolt et vältida täiendavaid liiklusvoogusid mittepiisava laiusega Tööstuse tänava kaudu.
Veevarustus planeeritakse olemasolevate Smead Eesti AS veevarustuse baasil. Kanalisatsiooniks on vajalik olemasoleva pumpla ja plastist survekollektori korrastamine kuni alevi heitveepuhastini.
Planeeringu finantseerimine ja kinnisvaraarendus toimub algatamise taotleja vahenditega.
Planeeringu algatamistaotlus ja esialgsed planeerimispõhimõtted on läbi vaadatud Kohila Vallavolikogu Keskkonna- ja Maakomisjoni protokoll nr 15, 22.12.04

Lisa: Lähteseisukohad detailplaneeringu koostamiseks nr. 01/05

Lisa 1	
Kohila Vallavalitsuse 
25.01. 2005 korraldusele 23

LÄHTESEISUKOHAD DETAILPLANEERINGU KOOSTAMISEKS 
NR 001/05
Rapla maakonnas Kohila alevis
TÖÖSTUSE TN 19  kinnistul

I	LÄHTEANDMED

1.1	Revis Kapital OÜ taotlus detailplaneeringu algatamiseks.
1.2	Kohila Vallavolikogu Keskkonna- ja Maakomisjoni protokoll nr 15, 22.12.04
1.3	Kohila alevi üldplaneering 1996.
1.4	Maa-ala plaan M 1:500.
1.5	Detailplaneeringu lahenduse eskiis
1.6	Omandiõigust tõendavad dokumendid.
1.7	Planeerimisseadus.
1.8	Kohila valla ehitusmäärus (kinnitatud Kohila Vallavolikogu 26. veebruari 2004.a määrusega nr 47).

II	DETAILPLANEERINGU EESMÄRK

2.1	Kinnistu maa sihtotstarbe muutmine, jagamine segasihtotstarbega tootmis- ja ärimaadeks ning ehitusõiguse määramine.

III	OLEMASOLEVA OLUKORRA KIRJELDUS

3.1	Planeeringuga haaratud maa-ala suurus on 62489m². Maa-ala paikneb Kohila alevi põhjaosas Paberivabriku endise juurdesõiduraudtee ja Keila jõe vahel jõe paremkaldal. 
3.2	Maaüksuse praegune sihtotstarve on tootmishoonete maa.
3.3	Kohila alevi üldplaneeringu järgi on planeeringuala sihtotstarbeta planeerimata ala
3.4	Maa-ala üldiseloomustus: ebatasane tühermaa.  
3.5	Maa-alal paiknevad raamhalli jäänused ja endised settebasseinid.    
3.6	Nõuetekohane tehnovarustus puudub.
3.7	Teed ja juurdepääsuteed: juurdepääs kinnistule toimub Tööstuse tänavalt läbi teiste kinnistute kokkuleppel kinnistuomanikega.
3.8	Planeeritava kinnistu põhjaosas on Radiolinja Eesti AS mobiilimasti kinnistu.

IV	NÕUDED KOOSTATAVALE DETAILPLANEERINGULE

4.1	Esitada situatsiooniskeem (M 1:10000 või M 1:5000).
4.2	Koostada käsitletava maa-ala detailplaneering kuni kahe aasta vanusel topo-geodeetilisel alusplaanil mõõdus 1:500 (1:1000), millele on kantud kehtiv maakasutuse piir, hoonestus, kõrghaljastus, olemasolevad insenerivõrgud ja juurdepääsuteed, minimaalselt  20 m ulatuses väljaspool planeeritava krundi piire. Kõrgused anda Balti süsteemis.
4.3	Detailplaneeringu projekti vormistamisel kasutada Keskkonnaministeeriumi poolt 2002.aastal välja antud „Planeeringute leppemärgid” esitatud leppemärke ja lähtuda Keskkonnaministeeriumi poolt 2003.aastal välja antud trükisest „Soovitused detailplaneeringu koostamiseks“.
4.4	Detailplaneeringuga määrata: kruntide hoonestusala ja ehitusõigus (maakasutuse sihtotstarve, hoonete suurim lubatud arv krundil, hoonete suurimad lubatud ehitusalused pinnad, hoonete korruselisus ja suurimad lubatud kõrgused; ehitiste olulisemad arhitektuurinõuded; nõuetekohased sanitaarkaitse- ja tuletõrjekujad, tänavate maa-alad ja liikluskorralduse põhimõtted; krundile pääs ja parkimise põhimõtted; haljastuse ja heakorra põhimõtted, piirete lahendus; servituutide vajadused; muudest seadustest ja õigusaktidest tulenevate kitsenduste ulatus planeeritaval maa-alal. Esitada maakasutuse sihtotstarvete bilanss.
4.5	Olulisemad arhitektuursed nõuded:
•	hoonestuse kõrgus 15 meetrit (arvestada lähiümbruse olemasoleva hoonestuslaadiga);
•	hoonestusviis vaba;
•	välisviimistlus vaba.
4.6	Planeeringu koosseisus anda ehitiste tehnovõrkudega (elekter, vesi, kanalisatsioon, side) varustamise lahendus.
4.7	Näidata tuletõrje veevõtukohad.
4.8	Seada keskkonnatingimused planeeringuga kavandatu elluviimiseks.
4.9	Esitada kuritegevuse riske vähendavad nõuded ja tingimused.
4.10	Detailplaneeringu koosseisus peab olema üks detailplaneeringu lahendusi illustreeriv joonis.
4.11	Koostatav detailplaneering siduda naaberplaneeringuga. 

V	NÕUDED PLANEERINGU KOOSKÕLASTAMISEKS JA  KEHTESTAMISEKS 

5.1	Planeering kooskõlastada:
•	Tallinna Tervisekaitsetalituse Raplamaa osakonnaga; 
•	Raplamaa Päästeteenistusega;
•	OÜ Kohila Maja;
•	olemasolevate või kavandatavate tehnovõrkude omanike või valdajatega;
•	planeeringuala kinnistute omanikega;
•	piirnevate kruntide/kinnistute omanikega juhul, kui detailplaneering mõjutab nende maakasutust.
5.2		Kooskõlastused esitada koondtabelina kõigis neljas eksemplaris. Originaalkooskõlastused võtta ühe eksemplari joonistele.
5.3	Planeeringu koosseisus esitada tugiplaan topo-geodeetilisel alusplaanil. 
5.4	Detailplaneeringu eskiis esitada paberkandjal ühes eksemplaris ja digitaalselt Kohila Vallavalitsusele seisukohavõtuks.
5.5	Planeeringu koosseisus esitada koopiad kõigist detailplaneeringu menetlemise õigusaktidest.
5.6	Planeeringu koosseisus esitada koopiad ajalehtede kuulutustest, millistes on avalikkust informeeritud detailplaneeringu koostamise korraldamisest.
5.7	Planeering esitada Kohila Vallavalitsusele vastuvõtmiseks (avalikustamiseks) ja kehtestamiseks neljas eksemplaris, millest originaalkooskõlastustega eksemplar säilitatakse Kohila Vallavalitsuses ning digitaalselt. Avalikustamiseks jätta üks põhijoonis ja illustreeriv joonis köitmata.
5.8	Planeeringu digitaalses osas esitada seletuskiri soovitavalt doc faili kujul ning graafiline materjal (põhijoonis ja tehnovõrkude joonis) dwg; vmf või jpg faili kujul.